Document ID: /roh_data/filtered/fineweb-2-filterrobots_roh.jsonl.gz/11677

Sofia Goggia vul dar ses comeback l’autra emna a Lai. Quai han communitgà ils responsabels da la federaziun da skis taliana. Ella vegnia a prender part il gliendisdi e mardi als trenaments per la cursa rapida.
Silsuenter vegnian ins a decider davart ina partenza. Ord vista medicinala ha Goggia survegnì glisch verda per ina partenza.
Goggia era sa blessada la fin schaner en il super-g da Garmisch-Partenkirchen.
Malgrà la pausa da dus mais è Goggia vinavant a la testa dal classament da la cursa rapida.
Quai cun 70 puncts avantatg sin Corinne Suter.